KLASA: 602-01/25-05/4

URBROJ: 2182-1-60-25-1

Brodarica, 28.1.2025.

**PREDMET: OBAVIJEST O PREDUPISU DJECE U 1. RAZRED OSNOVNE ŠKOLE**

Poštovani,

Upravni odjel za prosvjetu, znanost, kulturu, sport i nove tehnologije donio je na razini županije odluku o korištenju elektroničkog načina upisa djece u prvi razred osnovne škole.

U prvi razred osnovne škole upisuju se djeca rođena od **1.4.2018. do 31.3.2019.** godine.

Roditelje budućih prvaša molimo da:

1. Naprave korisnički račun na portalu „e-Građani“ preko kojeg će prijaviti dijete za upis u prvi razred te dostaviti svu dokumentaciju (obratite se FINI za prvu registraciju),
2. Poštuju dolje navedene rokove.

Preko poveznice <https://osnovne.e-upisi.hr/> roditelji podnose prijavu za svoje dijete. Odabiru se izborni predmeti (Informatika i /ili Vjeronauk – ili ništa od navedenog).

Ukoliko roditelji žele upisati dijete u drugačiju školu od one gdje dijete pripada po upisnome području, roditelji u aplikaciji mogu to naznačiti na predviđeni „gumb“. Upravni odjel raspoređuje učenike, pazeći da prednost upisa u svaku školu imaju djeca koja su s upisnog područja te škole.

NAPOMENA! ispitivanje psihofizičke zrelosti se provodi u školi kojoj dijete pripada po adresi na koju ste dijete prijavili/gdje je vezano OIB-om).

Ukoliko pri logiranju u aplikaciju za upis primijetite da podaci o djetetovoj adresi nisu realni (živite s djetetom na nekoj drugoj, odnosno spadate u neko drugo upisno područje) – javite se Upravnom odjelu za obrazovanje na broj 022 460 779.

Rokovi za predaju zahtjeva elektroničkim putem na gore navedenom linku su:

1. za redovan upis djece s teškoćama: **1.2.2025.-15.4.2025.**

2. za redovan upis: **15.2.2025.-15.3.2025.**

3. za prijevremeni upis ili privremeno oslobođenje od upisa: **15.2.2025.- 31.3.2025.**

**NAPOMENA: informacije o pregledima djeteta u ambulanti školske medicine, laboratorijskim pretragama, terminima psihološko-pedagoške procjene djetetove zrelosti u školi te finalne informacije o upisima biti će objavljene na službenoj web stranici OŠ Brodarica.**

*Kontakt u slučaju nejasnoća ili neuspjele prijave djeteta: 099 252 0385.*

S poštovanjem,

Maja Morić Kulušić, ravnateljica